Алесь Смалянчук: “Частка вучняў вучыцца па тых беларускіх падручніках, дзе Каліноўскі застаецца кіраўніком вызвольнага паўстаньня ў Беларусі і Літве, чалавекам, які складае гонар беларускай гісторыі. Зьяўляюцца зараз новыя падручнікі пад рэдакцыяй Трашчанка — падручнік для 10 клясы на беларускай мове, дзе ён выступае як тэрарыст, як польскі інтрыган і вораг „братняга саюзу беларускага і расейскага народаў“. І гэты погляд пачынае ўсё больш дамінаваць і ў падручніках для вышэйшай школы. То бок у нас, калі прыгадаць усе гэтыя штампы, рэкамэндаваныя Міністэрствам адукацыі, можна сказаць, што на дзяржаўным узроўні робяцца спробы дэгераізацыі Каліноўскага і фактычна падмены яго іншым героем. Можна прыгадаць і добрыя характарыстыкі Мураўёва-вешальніка”.